Prophetia dynastica
Prophetia dynastica, ita ab eruditis hodiernis nuncupata (saepius Anglice Dynastic Prophecy et Theodisce Dynastische Prophezeiung), est textus Accadice scriptus qui se prophetiam esse fingit de regnis Achaemenidarum, Alexandri Macedonis et successorum. Satis constat textum re vera saeculo IV a.C.n. exeunte scriptum esse. Haec prophetia in tabula fictili apud Museum Britannicum legitur.